නළුවකු මෙන්ම ගායකයකු ද වූ නිහාල් ද දැන් ජීවතුන් අතර නැත.රොනට ඇදෙන සමනළියක විලස අරුණසීතේ නම් ගීතය ගැයුවේ ද නිහාල්ය.ඒ පරම්පරාවේ තුන් වැනි පියවර සළකනු කරමින් බුද්ධිනි ද රඟපෑවාය.ඒ ගිම්හානේ ගී නාදේ චිත්‍රපටයෙනි.එකල දැරියක වූ බුද්ධිනි රගපෑවේ දරුවකුගේ චරිතයකි.එහෙත් කොළඹ යශෝධරා විදුහලෙන් පසු වැඩිපුර රගපෑමට නොගිය ඇය තෝරා ගත්තේ ලේඛන කලාවයි.මේ අතර වාරයේ ඇය හඬ කැවීම් ශිල්පිනියක් ලෙස ද නමක් දිනා ගත්තීය.පුවත්පත් කිහිපයකම සේවය කළ ඇය ෂෝ ටයිම් නම් සඟරාවේ කතුවරිය ලෙස ද සේවය කළාය.බුද්ධිනි නවකතාකාරියක වන්නේ සඳ කිඳුරී මං කෘතිය රචනා කිරීමෙනි.එය කර්තෘ ප්‍රකාශනයක් ලෙස අද දොරට වඩින්නේ සවස 4.30ට කොළඹ 07 නිදහස් මාවතේ ජාතික පුස්තකාල සහ ප්‍රලේඛන ශාලාවේ දීය.